Bekmurod Abdullayev

Bekmurod Tojimirzayevich Abdullayev – oʻzbek davlat arbobi, general-mayor. 1975-yilda tugʻilgan. 1997-yilda Mudofaa vazirligi Samarqand oliy harbiy avtomobil va muhandislar qoʻmondonlik bilim yurtini, 2009-yilda Namangan davlat universitetini tamomlagan. 1993-yildan 2003-yilga qadar Mudofaa vazirligida turli ofitser lavozimlarida xizmat qilgan. 2003-yildan ichki ishlar organlarida turli xil ofitser lavozimlarida xizmat qilgan. 2015—2018-yillarda Toshkent shahar ichki ishlar bosh boshqarmasi boshligʻining oʻrinbosari — moliya va moddiy-texnik taʼminot boshqarmasi boshligʻi, 2018—2020-yillarda ichki ishlar vazirligi patrul-post xizmati va jamoat tartibini saqlash bosh boshqarmasi boshligʻi, 2020—2021-yillarda Milliy gvardiya qoʻmondonining birinchi oʻrinbosari lavozimlarida xizmat qilgan. 2021-yildan 2025-yilgacha Oʻzbekiston Respublikasi ichki ishlar vazirining oʻrinbosari – jamoat xavfsizligi xizmati boshligʻi boʻlgan.

2021-yilda 2-darajali Shon-sharaf ordeni bilan taqdirlangan. 2022-yilda general-mayor unvoni berilgan. 

2025-yil 3-noyabr kuni ishdan olingan. Keyinchalik, davlat mulkini talon-toroj qilish, mansab vakolatini suiisteʼmol qilish va yana boshqa ishlar boʻyicha gumonlanib, qamoqqa olingan.

 Manbalar 

Turkum:Oʻzbekiston generallari
Turkum:Namangan davlat universiteti bitiruvchilari